OpenLLM-France/wikimedia huggingface dataset:
# Fedro

Fedro — latinez: Gaius Iulius Phaedrus edo Phaeder— (Mazedonia, K.a. 15 – K. o. 50) latinezko alegia-idazlea izan zen. Mutiko zela, preso hartu zuten, eta Erromara eraman zuten esklabo; Augustok liberto egin zuen.
Alegia-liburuak osorik latinera itzuli zituen lehenengo idazlea izan zen. Esoporen zenbait greziar alegia ianbo-bertsoetara egokitu zituen askatasun osoz. Gainerakoan, Fedroren estiloa pobrea zen irudi poetikoei zegokienez, eta bere epiteto gehienak konbentzionalak ziren. Irakasbide morala izaten zuten fabulek; batzuetan aipamen politikoak ere egiten zituen ausardiaz. Pertsonaia nagusiak animaliak agertzen zituzten fabulak oso ospetsuak egin ziren bai Europan bai ekialdean. XVIII. mendean, Fedroren hirurogeita lau fabula biltzen zituen eskuizkribua aurkitu zen Parman.
Ondoren, Vatikanon beste eskuizkribu bat aurkitu zen, eta 1831n argitaratu zen. Eta gero, beste hogeita hamar alegia berri aurkitu ziren Fedrok berak idatzitako moduan, ianbo-bertsoetan hain zuzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q52166
* Multimedia: Phaedrus / Q52166
# Ander Ganzabal

Ander Ganzabal Bilbao (Orozko, 2000ko urtarrilaren 25a) txirrindulari bizkaitarra da, profesionala 2025etik Euskaltel-Euskadi taldean.
Txirrindularitzan aritu baino lehenago, zazpi urtez ibili zen Triatloian, harik eta 2021ean txirrindularitzan lehiatzeari buru belarri ekin zion arte.

## Palmaresa

2022
* 2. San Gregorio Sarian
* 3. Lehendakari Txapelketan
* 3. San Pedro Sarian
* 5. San Roman Sarian
* 5. Laudio Sarian
* 5. Aiala Zirkuituan
2023
* Lehendakari Txapelketa
* Leintz Bailarari Itzulia
* Jesús Pereda Memoriala
* 2. Extremadurako Itzulian
* 2. San Pedro Sarian
* 2. Oñati Sarian
* 2. San Roman Sarian
* 3. Nafarroa Behereko Itzulian
* 3. Andra Mari Txiki Sarian
* 4. Jose Mari Anza Memorialan
* 5. Loinaz Proban
* 5. Andra Mari Sari Nagusian
* 7. Nafarroako Itzulian
2024
* Cirilo Zunzarrenen oroimenezko Saria
* Gorlako Igoera
* San Pedro Saria
* Circuito Montañés
* Euskaldun Txapelketa
* 2. Sabin Foruria Oroimenezkoan
* 2. Oroko Andre Maria Sarian
* 2. San Juan Sari Nagusian
* 3. San Gregorio Sarian
* 3. Udaberri Sarian
* 3. Aiztondo Klasikan
* 3. Jose Mari Anza Memorialan
* 3. Oñati Sarian
* 4. Andra Mari Txiki Sarian
* 7. Nafarroako Itzulian

## Taldeak

* Eiser-Hirumet - 2022
* Laboral Kutxa - (2023-24)
* Euskaltel-Euskadi - (2025-)

## Erreferentziak

* ↑ "Beti triatloia praktikatzeko gogoa izan dut eta beharrezkoa den adina lortzean argi nuen kirol honetan sartuko nintzela"
* ↑ Ander Ganzabal se despide del triatlom con un podio en el Cto. de España

## Kanpo estekak

* Ander Ganzabal - ProCyclingStats
* Ander Ganzabal- Firstcycling.com
* Datuak: Q123146360
# Arma zuri

Arma zuriak erabiltzeko bolborarik behar ez dutenak dira, su armek ez bezala. Aurrez aurreko borrokarako erabili izan ohi dira, sastatzeko edo mozteko, armaren arabera.

## Kategoriak

Neurriaren arabera sailkatzen dira: arma laburrak, ezpatak, sableak eta arma luzeak gisa bereizten dira.

## Arma zuri batzuk

* Aihotza
* Alabarda
* Alfanjea
* Almádena
* Almarada
* Altzairuzko ukabila
* Bi eskuko ezpata
* Brakamante
* Daga
* Daoa
* Ezpata
* Ezpata txikia
* Estokea
* Falkata
* Floretea
* Ganibeta
* Gladius
* Katana
* Klaymore
* Labana
* Lantza
* Makotua
* Sablea
* Saia
* Sastakaia
* Sika
* Talwarra
* Wakizashia
* Yatagana
* Zimitarra

## Beste erabilera batzuk

Aurrez aurreko borrokez aparte, arma jaurtigarri gisa ere erabiltzen dira arma zurietako batzuk, tamaina txikienekoak batez ere.

## Kanpo estekak

* Datuak: Q222405
# Harraskagailu

Harraskagailu ukitu erregular, ganbil, zorrotz eta latzik gabeko tresna aurrehistorikoa da, harri-puskaz egiten dena. Batzuetan bikoiztua da, alde biak ukiturik badaude. Harri Aro osoan zehar, baina batez ere Goi Paleoliton, erabiltzen zuten azalak ontzeko eta hezurretatik haragia ateratzeko.
Harraskagailuak, halaber, egurrezko kirten batekin erabiltzea arrunta zen; egurrezko pieza horiek gaur egunera arte heldu ez bazaizkigu ere. .
* Gavaudun aztarnategian aurkitutako harraskagailua baten hiru alde. Museum Toulouse.
* La Quina motako harraskagailua. Erdi paleolitoa. La Quinan aurkitua, Gardes-le-Pontaroux ( Charente ). Frantziako Arkeologia museo nazionala, Saint-Germain-en-Laye.

## Kanpo estekak

* Datuak: Q2605626
* Multimedia: Paleolithic scrapers / Q2605626
# Erdi Paleolitoa

Erdi Paleolitoa Paleolitoaren bigarren garaia da Europa, Afrika eta Asiarako. Europan, duela 300.000 urte inguru hasi zen, Levallois teknikaren garapenarekin, eta duela 30.000 urte amaitu zen, Neandertal gizakiaren desagerpenarekin eta Ekialde Hurbiletik abiatutako lehendabiziko gizaki modernoaren etorrerarekin.

## Gizakia

Homo sapiens neanderthalensis edo Neandertal gizakia izan zen garai honetan nagusi. Oraindik ez dago erabat garbi nondik eboluzionatu zuen gizaki mota horrek eta zergatik ordezkatu zuen gure tankerako gizakiak Erdi eta Goi Paleolitoen arteko igaroaldian.
Ondorengorik gabeko gizaki horiek gurea baino burezur handiagoa eta ia-ia kokots gabeko aurpegia zeuzkaten. Bere ezaugarri fisikoak zein kulturalak ongi ezagutzen ditugu haitzulo askoren aztarnei esker.

## Teknologia

Garai honetan, harrizko lanabes mota batzuk hedatu eta garatu ziren. Lanabes horiek, nukleo izeneko harrizko bloke prestatu batetik ekoizten ziren. Harria lantzeko modu berri hori teknika desberdinen bidez egiten zen. Horietako bat, Levallois teknika zen, XIX. mendetik ezaguna.
Europan, Homo neanderthalensisek garatu zuen Erdi Paleolitoko kultura nagusia Mousteriarra izan zen.
Erdi paleolitoko tresna litiko ohikoak dira: dentikulatuak, Levallois puntak, harraskagailuak eta muxarradurak.
* Mouster aldiko punta bat hiru aldetik ikusia..
* Harraskagailua Levallois zati batean egina.
* Muxarradura Levallois teknikaz ateratako harri-printza batean egina.
* Mouster aldiko dentikulatuaren bi aldeen marrazkia.

## Oharrak

* ↑ Levallois teknika harriak lantzeko teknika da; batez ere, Erdi Paleolitoko Moustier aldiko zenbait taldek erabilitakoa. Nukleoa prestatuz, lortu nahi den printza edo punta osorik edo amaituta erauzteko balio du. (Arkeologia hiztegia. 2019)

## Erreferentziak

* ↑ «Gizakia» historiaurrea.eusko-ikaskuntza.eus (Noiz kontsultatua: 2025-02-15).

## Kanpo estekak

* (Gaztelaniaz) «Paleolítico Medio | Paleoantropología y Edades de la Prehistoria». Fundación Palarq. [Youtuben]
* (Gaztelaniaz) «Levallois, Paleolítico Medio / MSA. 300 - 50 KA BP». Canal UNED. [bideoa]
* Datuak: Q626270
* Multimedia: Middle Paleolithic / Q626270
# Pertinax Gaztea

Publio Helvio Pertinax "Gaztea", Pertinax "Txikia" (minor) ere deitua (180 inguru - 212), erromatar politikaria izan zen, 212. urteko kontsul suffectus-a eta Pertinax enperadorearen semea. Aita 193an boterera iritsi zenean, senatuak Pertinax Gaztea Zesar izendatu nahi izan zuen, enperadorearen ondorengoa, baina Pertinax Nagusiak proposamen horri uko egin zion. Pertinax Nagusia bere erregealdiko 88. egunean hil zuten. Bere semea aferatik bizirik atera zen, eta Septimio Severoren agindupean, aitaren omeneko gurtzaren flamen bihurtu zen, baita Karakalaren agindupean kontsul. Urte berean, Karakalak Pertinax Gaztearen botereaz beldur, hiltzea agindu zuen.

## Erreferentziak

* ↑ «Publius Helvius Pertinax, Jr.» web.archive.org 2008-10-26 (Noiz kontsultatua: 2025-02-16).
# Idris I.a

Idris I.a edo Idrīs ben Abd-Allah Ben al-Hassan (arabieraz: إِدرِيس بن عَبد اللَّه بن لحَسَن ‎) 789 eta 791 arteko Idristarren dinastiaren sortzailea, "Marokoren fundatzailetzat" hartzen da . | Mahoma profetaren zuzeneko ondorengoa, profetaren suhia zen Aliren birbiloba izanik, 786an Al-Hijazen Harun al-Rashid abbastarren dinastiako kalifaren aurka gertatu zen altxamenduan parte hartu zuen. Altxamendua, Fatkeko guduan, Mekatik gertu, matxinatuen porrotarekin amaitu zenez, Idrisek kalifak bere familiaren aurka ezarritako sarraskiari ihes egin zion, eta egungo Marokon babestu zen, Volubilis hirian, non Awrabatarren berber tribuak hartu zuen, eta bere burua emir bezala onartarazi zuen, kalifa izateko bere nahiak azalduz, Profetaren ondorengo zuzen bezala.
Volubilisetik, inguruko lurraldeak konkistatzera abiatzen da, berbereen tribu gehienen batasuna lortuz eta hauek islamera bihurtuz.
789an, Fez hiria sortu zuen, non pozoituta hil zen, bi urte beranduago, Harun al-Rashiden aginduz. Hil zenean, bere oinordekoa izango zen semea oraindik ez zen jaio, eta, beraz, Idris II.a jaio arte, Rasid erregeorde izendatua izan zen, bere morroi eta laguna, Idrisi ihesaldian lagundu ziona eta ordutik bere ondoan egon zena.

## Genealogia

Zuhaitz genealogikoa :
Hassan Al Muthanna
Abd Allah al-Mahd
Aïssa Ben Idriss
Fatima al-Sughra bint al-Husayn
Idris I.a
Idris II
Q12222156?
Muhammad ibn Idris :

## Erreferentziak

* ↑ A History of the Maghrib in the Islamic Period, Jamil M. Abun-Nasr, 1987, p. 52

## Kanpo estekak

* Datuak: Q438601
* Multimedia: Idris I / Q438601
# Mohammed V.a Marokokoa

Muḥammad ibn Yūsuf edo Mohammed ben Yúsef, Mohammed V.a bezala ezagunagoa (arabieraz: محمد الخامس Muḥammad al-Jāmis‎; Fez 1909ko abuztuak 10-Rabat 1961eko otsailak 26), Marokoko Sultana izan zen 1927tik 1953 arte, eta, ondoren, erregea, 1955etik 1961 arte. Mulay Yusuf sultanaren semea zen, eta honen oinordeko izan zen hau hil ondoren, 1927an. Alauitar dinastiakoa zen.
1953ko abuztuak 20an, frantziarrek, garai horretan Maroko okupatuta zutenak, Mohammed V.a eta bere familia Korsikara erbesteratzera derrigortu zituzten. Bigarren Mundu Gerraren ondoren, Marokon agertzen ari zen mugimendu nazionalistari emandako laguntzagatik, tronuan, Mohammeden senide zen Mohammed Ben Arafa jarriz.
Mohammed V.a eta bere familia, ondoren, Madagaskarrera eramanak izan ziren, 1954ko urtarrilean. Erbestetik itzuli zen 1955eko azaroak 16an, frantziar protektoratuari oposizio aktiboa egin ondoren. 1956ko otsailean, Frantziarekin arrakastaz negoziatu zuen Marokoren independentzia, eta, 1957an, Enperadore titulua hartu zuen, eta, ondoren, Errege titulua.
Bere emazteen artean, Lalla Abla bint Tahar zegoen, bere seme eta oinordeko izan zen Hasan II.aren ama izan zena.
Casablancako Mohammed V.a Nazioarteko Aireportuak, izen hau, bere omenez darama.

## Genealogia

Zuhaitz genealogikoa :
Princess Lalla Meryem of Morocco
Mohammed VI .a Marokokoa
Hassan II.a Marokokoa
Princess Lalla Asma of Morocco
Princess Lalla Hasnaa of Morocco
Prince Moulay Rachid of Morocco
Lalla Joumala Alaoui
Lalla Fatima Zohra
Moulay Abdallah ben Ali Alaoui
Hassan I.a Marokokoa
Yusef Marokokoa
Mohammed V.a Marokokoa
Princess Lalla Aicha of Morocco
Moulay Youssef Alaoui
Princess Lalla Malika of Morocco
Prince Moulay Hicham of Morocco
Prince Moulay Abdallah of Morocco
Prince Moulay Ismail of Morocco
Lalla Nuzha of Morocco
Lalla Amina of Morocco :
* Datuak: Q193874
* Multimedia: Mohammed V of Morocco / Q193874
# Siberiako Barruti Federala

Siberiako Barruti Federala Errusiako 8 barruti federaletako bat da. Errusiako banaketa administratibo guztiak, zortzi barruti federaletan banatuak daude (errusieraz федеральные округа, singularrean: федеральный округ). Horietako bakoitza, zuzenean Errusiako presidenteak izendatutako ordezkari batek administratzen du.

## Osaketa

Hiriburua :
| 1 | Altaiko Errepublika | Gorno-Altaisk |
| 2 | Altai kraia | Barnaul |
| 3 | Buriatia | Ulan-Ude |
| 4 | Zabaikalski kraia | Txita |
| 5 | Irkutsk oblasta | Irkutsk |
| 6 | Kemerovo oblasta | Kemerovo |
| 7 | Krasnoiarsk kraia | Krasnoiarsk |
| 8 | Novosibirsk oblasta | Novosibirsk |
| 9 | Omsk oblasta | Omsk |
| 10 | Tomsk oblasta | Tomsk |
| 11 | Tuva | Kizil |
| 12 | Khakasia | Abakan |

## Kanpo estekak

* Errusiar Federazioko Presidentearen Ordezkari Guztiahalduna Siberiako Barruti Federalerako (Errusieraz)
* Datuak: Q41979
* Multimedia: Siberian Federal District / Q41979
# Novosibirsk oblasta

Novosibirsk oblasta (errusieraz: Новосиби́рская о́бласть, translit.: Novosibirskaia oblast) Errusiako subjektu federal bat da, oblast bat zehazki, Siberiako Barruti Federalean kokatua. 178.200 kilometro karratuko eremua du, eta 2010ean 2.665.911 biztanle zituen. Zentro administratiboa Novosibirsk hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q5851
* Multimedia: Novosibirsk Oblast / Q5851
# Andre Maria Sortzez Garbiaren katedrala (Bar)

Andre Maria Sortzez Garbiaren katedrala (montenegroeraz: Katedrala Bezgrešnog Začeîa) eliza katolikoarena den eraikin erlijioso batek jasotzen duen izena da. Bar herrian dago, Europako Montenegro herrialdeko kostaldeko hiri bat, Adriatiko itsasoaren aurrean.
Tenplua, erromatar edo latindar errituari jarraitzen dio eta, Bar (Archidioecesis Antibarensis) arkidiozesiaren egoitza bezala funtzionatzen du, X. mendean elizbarruti bezala sortua izan zena, orduan Split-Makarska Artxidiozesiaren menpekoa eta 1034an Arkidiozesira igoa izan zena.
Egungo eraikina 1828tik da katedrala.

## Erreferentziak

* ↑ Información sobre el sitio. .
* ↑ «www.ceicem.org» www.ceicem.org.

## Kanpo estekak

* Datuak: Q23919377
* Multimedia: Cathedral of the Immaculate Conception in Bar / Q23919377
# Kolpez kolpe

Kolpez kolpe, Kortatu taldearen estudioko hirugarren disko da. Disko, 1988ko martxoan grabatu zuten Donostiako IZ Estudioetan, Kaki Arkarazoren laguntzaz. Disko honetako abesti guztiak, euskaraz izan ziren grabatuak. Horretarako, Fermin eta Iñigo Muguruzak, garai horretan euskara ikasten hari zirela, Mikel Antza eta Josu Landaren laguntza jaso zuten. Abesti guztiak, Kortatu taldearenak dira Ehun ginen abestia izan ezik. Kantu hau, M-ak taldearen bertsio bat da.
Aditu askoren ustez, disko hau da Kortaturen estudioko diskorik onenena. Hasiera batean Oihuka diskoetxeak kaleratu zuen disko hau, baina 1994an Esan Ozenki zigiluak berrargitaratu egin zuen.
Lehendabiziko bi albumen jai erritmoak erabat desagertuta daude disko honetan (Platinozko sudurrak abesti satirikoan izan ezik). Fermin Muguruzak etorkizunean Negu Gorriaken izango zuen abesteko era jadanik agertzen du (Muguruzatarrek hip hopa entzuten zutela adieraziz) eta gitarraren riffak gogorragoak dira, Negu Gorriak albumean izango ziren moduan.

## Abestien zerrenda

* After-Boltxebike
* Etxerat!
* Gernika 37-87
* Denboraren menpe
* A.E.K.'ko beteranoak
* Kolpez kolpe
* Oker nago
* Ehun ginen
* Platinozko sudurrak
* Makurtu gabe

## Taldekideak

* Fermin Muguruza - Gitarra eta ahotsa.
* Iñigo Muguruza - Bajua, Gitarra eta ahotsa.
* Treku Armendariz - Bateria.

### Gainontzeko musikariak

* Yul: gitarra, Makurtu gabe abestian.
* Mikel Laboa: ahotsa, Ehun ginen abestian.
* Jabier Muguruza: akordeoia, Platinozko Sudurrak abestian.
* Mikel Valkarlos: tronpeta, Etxerat!, Kolpez kolpe, Oker nago eta Platinozko sudurrak abestietan.
* Jabi Silguero: tronpeta, Etxerat!, Kolpez kolpe, Oker nago eta Platinozko sudurrak abestietan.
* Josetxo Silguero: saxofoia, Etxerat!, Kolpez kolpe, Oker nago eta Platinozko sudurrak abestietan.
* Juan Antonio Díez: tronboia, Etxerat!, Kolpez kolpe, Oker nago eta Platinozko sudurrak abestietan.
* Ainhoa Fraile: panderoa.
* Idoia Fraile: trikitia.

## Erreferentziak

* ↑ Cervantes, Xabier. (1999ko iraila). «Fermin Muguruza disco a disco» Rockdelux (166): 18..
* ↑ Snowden, Don. «Kolpez Kolpe» All Music Guide.

## Kanpo estekak

* Datuak: Q9017873
# Granadilla (Cáceres)

Granadilla, Espainiako jaurerri eta antzinako.udalerri harresitu bat da, Extremadura autonomia erkidegoko Cáceresko probintzian eta Zarza de Granadilla udalerrian.
XX. mendearen hasieran Gabriel y Galán urtegia eraikitzeko biztanleez hustua izan zen.
# Helen Firth

Helen V. Firth (Erresuma Batua, ) britainiar genetista eta ikertzailea da, eta garapen-nahasmendu larrien diagnostikoa hobetzeko teknologia genomiko berrien aplikazioan espezializatuta dago. UK osoko Deciphering Developmental Disorders proiektuaren eta gaixotasun arraroetan datuak partekatzeko DECIPHER plataforma globalaren buru klinikoa da. 2020an, Medikuntza Zientzien Akademiako Kide hautatu zuten.

## Ibilbidea

2004an, Firth, genetista kliniko aholkulari gisa ari zen lanean Cambridge-ko Addenbrooke ospitalean, eta DECIPHER plataforma globala ezarri zuen gaixotasun arraroen datuak partekatzeko, Human Genome Project [Giza genoma proiektua] argitaratu ondoren. 2006az geroztik, Firth, Ohorezko Ikertzaile Bisitaria da Cambridgeko Unibertsitateko Medikuntza Klinikoko Eskolan. Geroago, 2011n, Firth-ek eta Caroline F. Wright lankideak beren aurkikuntzak argitaratu zituzten Erresuma Batu osoko Deszifratze Garapeneko Nahasmenduen (DDD:Deciphering Developmental Disorders) proiekturako buru kliniko gisa. Proiektuaren helburua "diagnostikatu gabeko garapen nahasmendu larriak dituzten 12 000 haurrentzat fenotipatze sistematikoari eta analisi genomiko zehatzari ekitea" zen.
2020an, Medikuntza Zientzien Akademiako kide hautatu zuten, "zientzia biomedikoan aurrera egiteko aparteko ekarpenengatik, mundu mailako ikerketa-aurkikuntza garrantzitsuenen bidez, zientzia-komunikazioko eta -konpromisoko programa nazionalak exekutatuz eta aurrerapen zientifikoak pazienteentzako eta publikoarentzako onura bihurtuz".

## Argitaratutako lanak

Firth gutxienez bi libururen egilekidea da:
* Clinical Genetics [Genetika klinikoa] (1. ed 2005, 2. ed 2017 Clinical Genetics and Genomics [Genetika klinikoa eta genomika])
* Oxford Handbook of Genetics.[Oxfordeko genetika eskuliburua]

## Erreferentziak

* ↑ (Ingelesez) «Helen Firth | Newnham College» newn.cam.ac.uk 2024-02-13 (Noiz kontsultatua: 2025-02-14).
* ↑ (Ingelesez) «Genomics study diagnoses thousands of children with rare disorders» Cambridge University Hospitals (Noiz kontsultatua: 2025-02-14).
* ↑ «DECIPHER: Fuelling Rare Disease Research» sangerinstitute.blog 3 July 2019.
* ↑ «Dr Helen V Firth Consultant Clinical Geneticist» sanger.ac.u.
* ↑ Firth, Helen V.; Wright, Caroline F.. (17 June 2011). «The Deciphering Developmental Disorders (DDD) study» Developmental Medicine & Child Neurology 53 (8): 702–703. doi:10.1111/j.1469-8749.2011.04032.x. PMID 21679367..
* ↑ «Hospital consultants elected to prestigious academy» cambridgenetwork.co.uk 14 May 2020.

## Kanpo estekak

* Datuak: Q92271212
# Baginaren bakarrizketak

Baginaren bakarrizketak (ingelesez: The Vagina Monologues) Eve Ensler idazleak 1996an estreinatu zuen antzezlana da.
Baginarekin zerikusia daukaten gaiak ukitzen dira antzezlanean zehar: harreman sexualak, masturbazioa, hilekoa, erditzea, bortxaketa...
2011n, Txalo taldeak Baginaren bakarrizketak eraman zuen oholtzara, Aitziber Garmendia eta Ainhoa Garai aktoreekin eta Begoña Bilbaoren zuzendaritzapean. Inma Infiestak egokitu zuen euskarara.
El secreto de sus Ojos filmarekin 2011n Oscar sari bat irabazi zuen Soledad Villamil aktoreak obra hau antzeztu zuen 2001an Argentinan ("Los monólogos de la vagina").

## Erreferentziak

* ↑ Ibargutxi, Felix. (2011-1-14). «'Baginaren bakarrizketak' antzezlanaren estreinaldia, gaur Tolosan» Diario Vasco.

## Kanpo estekak

* Baginaren bakarrizketak Gipuzkoa Kulturan (2011-02-10) Ainhoa Garai aktoreari elkarrizketa, antzezlanaren zatiekin tartekatua. Noiz kontsultatua: 2017-07-31
* Baginaren bakarrizketak Elorrioko Arriola antzokian (2011-09-30) Noiz kontsultatua: 2017-07-31
* Baginaren bakarrizketa mundialak Mikel Asurmendiren kritika Argia astekarian (2011-02-20). Noiz kontsultatua: 2017-07-31
* Datuak: Q127546
* Multimedia: Vagina Monologues / Q127546
# Escaladei

Escaladei Tarragonako herrixka bat da. 743 m- ko altueran dago. 2006an, 42 biztanle zituen. La Morera de Montsant udalerriari dagokio. Priorat eskualdearen barne dago.

## Nola heldu

Reusetik C-242 errepidetik iritsi daiteke; handik, Poboleda norabidea hartu behar da T-702 errepidetik. Cornudellatik ere heldu daiteke TV-7021 errepidea hartuta Morera de Montsant herrira arte, eta handik Escaladeira.

## Instalazioak

Bi upategi, aterpetxe-jatetxe bat, bi jatetxe, eta oliba-olio eta bestelako elikagai produktuen salmentan espezializatutako denda bat ditu.

## Kanpo estekak

* Datuak: Q15236161
* Multimedia: Escaladei / Q15236161
# Orchestre national de Barbès

Barbès-eko Orkestra Nazionala (Orchestre National de Barbès, ONB) musika talde frantses bat da. Youcef Boukella baxu-jole eta konpositoreak sortu zuen 1995an, Cheb Mami-ren musikarietako bat izandakoa.

## Historia

Talde honen musika Munduko Musika (World Music) moduan sailka daiteke. Sonoritate oso original bat lortzen dute Magreb-eko hainbat musika genero (raï, chaâbia eta gnaoua, esaterako) salsa, reggae, jazz, funk eta rockarekin ere fusionatuz.
Taldearen izenaren jatorria Pariseko kale bat da: Barbès bulebarra. Montmartre eta La Goutte D' Or auzoen artean dago kale hori, eta bere populazioa oso jatorri anitzetakoa da. Taldea, kalea bezala, multietnikoa da, bost nazionalitate ditu kideen artean: Frantzia, Aljeria, Tunisia, Maroko eta Portugal. Orkestrak munduko parte askotan jardun du eta nazioarteko ospea eskuratu du.

## Diskografia

* 1997 : En concert
* 1999 : Poulina
* 2008 : Alik
* 2010 : Rendez-vous Barbès
* 2012 : 15 ans de scène (Live)
* 2014 : Dame de cœur

## Doinuen erabilera mediatan

* Chouchou filmaren soinu-banda.
* Talde honen doinu bat zen Aitor Elduaien-en Bidaldi irrati-programaren soinu banda, Euskadi Irratian bidaiazaleen kontakizunak zabaltzen zituena.

## Erreferentziak

* ↑ Orchestre National de Barbès web-orria Radio France internationale webgunean.
* ↑ Bidaldi programa EITBko 'irratia nahieran' webgunean.

## Kanpo estekak

* ONB taldearen webgune ofiziala
* Kantu-bilduma Youtuben

## Kanpo estekak

* Datuak: Q3355310
# Brainstorm (1983ko filma)

Brainstorm, 1984ko Douglas Trumbull estatubatuar zinema zuzendariak zuzendutako zientzia-fikziozko film bat da. Christopher Walken, Natalie Wood, Louise Fletcher eta Cliff Robertson aktoreek antzeztu zuten.
Natalie Woodek antzeztutako azken filma izan zen.
Un scientifique Stéphane Schmutz essaye de reproduire l'expérience interdite la flatline 1985-1989, qui jusque à présent n'a pas étée reproduite. Brainstorm

## Argumentua

Oharra: Atal honek istorio osoa edo amaiera argitzen du.
Brace (Christopher Walken) eta Reynolds (Louise Fletcher) doktoreak proiektu bat amaitzear daude: garun uhin sentsore sofistikatu batzuen bidez gizaki bakoitzaren sentsazio fisiko eta sentipenak irakurri eta graba ditzakeen makina. Eta hori gutxi balitz, hamar zentimetroko zintetan grabatutako sentipen metaketa hori beste pertsona ezberdin batengan txertatzeko helburua ere badute, hark ere bizi ditzan.

## Aktoreak

* Christopher Walken: Michael Brace
* Natalie Wood: Karen Brace
* Louise Fletcher: Lillian Reynolds
* Cliff Robertson: Alex Terson
* Jordan Christopher: Gordy Forbes
* Donald Hotton: Landan Marks
* Alan Fudge: Robert Jenkins
* Joe Dorsey: Hal Abramson
* Bill Morey: James Zimbach
* Jason Lively: Chris Brace
* Georgianne Walken: Wendy Abramson

## Kanpo estekak

* IMDBko fitxa irakurgai (Ingelesez)
* Datuak: Q1493657
# Common Side Effects

Common Side Effects (euskaraz: «albo ondorio tipikoak») estatubatuar animaziozko telesail komikoa da, Joseph Bennettek eta Steve Helyk Cartoon Networkerako sortua.

## Sinopsia

Oharra: Atal honek istorio osoa edo amaiera argitzen du.
Farmazialariak, gobernua, enpresari handiak... guztiek kezka eta izu bera dute: munduko gaixotasun guztiak sendatzeko gai den onddo baten aurkikuntza. Deskubrimendu horren atzean Marshall ageri da, baina aurrerago Frances ere gehituko zaio; laborategi bateko bi lankide ohi dira. Biek ala biek konspirazio ilun bati egin beharko diete aurre.

## Erreferentziak

* ↑ «Farmazia industriaren alderik ilunena» Berria 2025-02-15 CC BY-SA 4.0 lizentziapean.